gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3840, del 20-09-2000 (2000/7309)

Expedient número 3506. Notificació i citació a termini.
-------------------------------------------------------

### Dades del document

Número de DOGV
:   3840

Data del DOGV
:   20-09-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/7309


Organisme emissor
:   Conselleria de Benestar Social

Tipus de document
:   Anunci

Expedient número 3506. Notificació i citació a termini. [2000/Q7309]
  
Até que no s'ha pogut practicar la notificació personal a l'interessat, de l'acte administratiu que a continuació es detalla, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè els interessats puguen tenir coneixement íntegre de l'acte i quede constància d'aquest coneixement, podran comparéixer en el termini de 10 dies, des de la publicació d'aquest anunci en el Diari Oficial de la Generalitat Valenciana, a la seu de la Direcció Territorial de Benestar Social, Secció de Menors, sítia al carrer de Fernando Madroñal, 52, d'Alacant, de 10.00 a 14.00 hores.
  
- Expedient número 3506.
  
- Interessada: Carmen Mellado Quiles.
  
- Últim domicili conegut: carrer de Batalla Belchite, número 4, 2, B.
  
Resolució de data 24 de febrer de 2000, de la Direcció Territorial de Benestar Social d'Alacant, en la qual s'adopten els acords:
  
- Declaració de situació legal de desemparament de la seua filla menor: M.ª J.M.Q.
  
- Acolliment familiar permanent amb caràcter provisional.
  
Contra aquesta resolució, els interessat podran interposar recurs davant l'ordre jurisdiccional civil, d'acord amb el que estableix la Llei d'Enjudiciament Civil i segons el que disposa la disposició addicional primera de la Llei Orgànica 1/1996, de 15 de gener, de Protecció Jurídica del Menor.
  
Alacant, 21 d'agost de 2000.- El director territorial de Benestar Social: Alberto Martínez Díaz.
Diari Oficial de la Generalitat Valenciana


Sumari del DOGV 3811, del 09-08-2000 (2000/6450)

RESOLUCIÓ de 14 d'abril de 2000, de la Universitat Politècnica de València, per la qual es nomena el senyor Ángel Francisco Perles Ivars, professor titular d'escola universitària, de l'àrea de coneixement Arquitectura i Tecnologia de Computadores, adscrita al Departament d'Informàtica de Sistemes i Computadores.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3811

Data del DOGV
:   09-08-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/6450


Organisme emissor
:   Universitat Politècnica de València

Tipus de document
:   Resolució

RESOLUCIÓ de 14 d'abril de 2000, de la Universitat Politècnica de València, per la qual es nomena el senyor Ángel Francisco Perles Ivars, professor titular d'escola universitària, de l'àrea de coneixement Arquitectura i Tecnologia de Computadores, adscrita al Departament d'Informàtica de Sistemes i Computadores. [2000/X6450]
  
D'acord amb la proposta elevada per la comissió nomenada per a jutjar el concurs convocat per mitjà de la Resolució de 8 de juny de 1999 d'aquesta Universitat, plaça núm. 93/1999, codi 1.726 (BOE de 28 de juny de 1999), i presentada per part de la persona interessada la documentació a què fa referència el punt deu de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i totes les altres disposicions que la despleguen, ha resolt:
  
Nomenar el senyor Ángel Francisco Perles Ivars, amb DNI núm. 17389119, professor titular d'escola universitària, de la Universitat Politècnica de València, de l'àrea de coneixement Arquitectura i Tecnologia de Computadores, adscrita al Departament d'Informàtica de Sistemes i Computadores.
  
València, 14 d'abril de 2000.- El rector: Justo Nieto Nieto.
Diari Oficial de la Generalitat Valenciana


Sumari del DOGV 3761, del 31-05-2000 (2000/4283)

Convocatòria de l'Assemblea General ordinària.
----------------------------------------------

### Dades del document

Número de DOGV
:   3761

Data del DOGV
:   31-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/4283


Organisme emissor
:   Caixa Rural San Vicente Ferrer de la Vall d'Uixó, SCOOP Crèd. V.

Tipus de document
:   Convocatòria

Convocatòria de l'Assemblea General ordinària. [2000/F4283]
  
En compliment de l'acord adoptat pel Consell Rector d'aquesta societat cooperativa, i de conformitat amb el que legalment i estatutàriament s'ha establit, es convoca tots els socis de l'entitat per a realitzar l'Assemblea General ordinària, el pròxim divendres dia 23 de juny a les 21.30 hores en primera convocatòria i a les 22.00 hores en segona, en aquesta ciutat, al local situat al carrer de Juan Capó, número 28, a fi de tractar els punts del següent ordre del dia:
  
1. Examen de la gestió social. Aprovació, si pertoca, dels comptes anuals corresponents a l'exercici econòmic tancat el 31 de desembre de 1999 (balanç, compte de pèrdues i guanys, memòria i informe de gestió i informe d'auditoria).
  
2. Acord sobre distribució d'excedents de l'exercici.
  
3. Aprovació, si pertoca, de la liquidació del pressupost d'ingressos i despeses del fons de formació i promoció cooperativa de l'exercici 1999 i pla d'inversions i despeses d'aquest fons per a l'exercici en curs.
  
4. Suggeriments i preguntes al Consell Rector.
  
5. Decisió sobre l'aprovació de l'acta. Designació de socis a l'efecte.
  
La Vall d'Uixó, 22 de maig de 2000.- El president: José Ramón Orenga Segarra.
  
Nota: conformement amb el que s'estableix en l'article 21 de la Llei de Cooperatives de la Comunitat Valenciana, i en l'article 18 del Reial Decret 84/1993, de 22 de gener, els comptes anuals, l'informe de gestió, l'informe d'auditoria i els altres documents referents a les restants propostes sobre les quals ha de decidir l'assemblea es troben a disposició dels socis al domicili social de l'entitat durant l'horari d'atenció al públic i fins al dia de la realització de l'assemblea inclusivament. Així mateix, els socis tenen dret a rebre gratuïtament, amb la prèvia sol·licitud per escrit, còpia dels documents esmentats.
Diari Oficial de la Generalitat Valenciana


Sumari del DOGV 3776, del 21-06-2000 (2000/4673)

Informació pública de la modificació puntual número 1 del programa d'actuació urbanística número 2 del Pla General Municipal d'Ordenació Urbana d'Alacant.
----------------------------------------------------------------------------------------------------------------------------------------------------------

### Dades del document

Número de DOGV
:   3776

Data del DOGV
:   21-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/4673


Organisme emissor
:   Ajuntament d'Alacant

Tipus de document
:   Anunci

Informació pública de la modificació puntual número 1 del programa d'actuació urbanística número 2 del Pla General Municipal d'Ordenació Urbana d'Alacant. [2000/S4673]
  
L'Alcaldia Presidència i, en nom seu, el regidor delegat d'Urbanisme, ha dictat, amb data 16 de maig de 2000, un decret pel qual resol sotmetre a informació pública, per un termini de 20 dies comptadors a partir de l'endemà de la publicació d'aquest edicte en el Diari Oficial de la Generalitat Valenciana, el projecte de modificació puntual del pla parcial número 1 del programa d'actuació urbanística número 2 del Pla General Municipal d'Ordenació Urbana d'Alacant.
  
L'expedient podrà ser examinat en el Servei d'Urbanisme, carrer Jorge Juan, 1-3.ª planta, i durant el termini indicat podran presentar-se al·legacions.
  
Cosa que es publica perquè se'n prenga coneixement, de conformitat amb el que estableix l'article 46 en relació amb el 52 de la Llei Reguladora de l'Activitat Urbanística de la Comunitat Valenciana.
Diari Oficial de la Generalitat Valenciana


Sumari del DOGV 3814, del 14-08-2000 (2000/6760)

Informació pública de la suspensió de l'atorgament de llicències de construcció i activitat, amb l'excepció d'aquelles que siguen indústries estrictament destinades a I+D, en l'àmbit territorial del Parc Tecnològic.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3814

Data del DOGV
:   14-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6760


Organisme emissor
:   Ajuntament de Paterna

Tipus de document
:   Anunci

Informació pública de la suspensió de l'atorgament de llicències de construcció i activitat, amb l'excepció d'aquelles que siguen indústries estrictament destinades a I+D, en l'àmbit territorial del Parc Tecnològic. [2000/F6760]
  
El Ple de l'ajuntament, en la sessió ordinària del dia 27 de juliol de 2000, ha acordat suspendre l'atorgament de llicències de construcció i d'activitats, amb l'excepció d'aquelles que siguen indústries estrictament destinades a I+D, en l'àmbit territorial del Parc Tecnològic, comptadors des de l'aparició del corresponent anunci en el Diari Oficial de la Generalitat Valenciana.
  
Cosa que es publica per a coneixement general i efectes, en compliment del que disposa l'article 57.1.A) de la Llei 6/1994, de la Generalitat Valenciana, Reguladora de l'Activitat Urbanística.
  
L'acte que es comunica posa fi a la via administrativa i podrà ser recorregut potestativament davant del mateix òrgan que el dictà. El termini per a interposar el recurs serà d'un mes, comptador des de l'endemà de la notificació d'aquest edicte, i s'entén que, si s'interposa el recurs de reposició, no podrà interposar-se el contenciós administratiu fins que aquell haja sigut resolt expressament, o s'haja produït la seua desestimació per silenci.
  
Transcorregut un mes des de la interposició del recurs potestatiu de reposició sense que es notifique la seua resolució, s'entendrà desestimat per silenci administratiu, i quedarà expedita la via contenciosa administrativa. Es podrà interposar aquest últim en el termini de dos mesos comptadors des del següent a aquell en què es notifique la resolució expressa del recurs potestatiu de reposició o en què aquell dega entendre's per desestimat.
  
El recurs contenciós administratiu pot ser interposat directament en aquest ordre jurisdiccional en el termini de dos mesos, comptadors des de l'endemà de la notificació del present edicte.
Diari Oficial de la Generalitat Valenciana


Sumari del DOGV 3680, del 03-02-2000 (2000/647)

Informació pública de la proposta de compte de liquidació definitiva del projecte de reparcel·lació de les unitats d’execució A-2 i A-1.A del Pla General d’Ordenació Urbana.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   3680

Data del DOGV
:   03-02-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/647


Organisme emissor
:   Ajuntament de Borriana

Tipus de document
:   Anunci

Informació pública de la proposta de compte de liquidació definitiva del projecte de reparcel·lació de les unitats d'execució A-2 i A-1.A del Pla General d'Ordenació Urbana. [2000/S647]
  
Aquesta Alcaldia Presidència, per Decret de 5 de gener de 2000, va resoldre sotmetre a informació pública la proposta del compte de liquidació definitiva del projecte de reparcel·lació de les unitats d'execució A-2, A-1.A del Pla General d'Ordenació Urbana, presentat per la Urbanizadora Constitución , SL, com agent urbanitzador de les dites unitats d'execució, mitjançant la publicació d- edictes en un diari d'informació general, editat a la Comunitat Valenciana i en el Diari Oficial de la Generalitat Valenciana (DOGV), advertint de la possibilitat de formular al·legacions, durant el termini de 20 dies hàbils comptadors des de la publicació de l'anunci en el Diari Oficial de la Generalitat Valenciana, tot això de conformitat amb el que disposa l'article 69 en relació amb l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Durant tot el procediment podran ser objecte de pública consulta a l'ajuntament el compte de liquidació definitiva del projecte de reparcel·lació que se sotmet a informació pública.
Diari Oficial de la Generalitat Valenciana


Sumari del DOGV 3693, del 22-02-2000 (2000/1316)

ORDRE de 15 de febrer de 2000, de la Conselleria d’Indústria i Comerç, per la qual es publiquen les línies de crèdit i l’import global màxim destinat a la concessió de les ajudes en matèria de formació comercial en el marc del Fons Social Europeu per a l’exercici 2000.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3693

Data del DOGV
:   22-02-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/1316


Data del document
:   15-02-2000

Organisme emissor
:   Conselleria d'Indústria i Comerç

Tipus de document
:   Ordre

Anàlisi jurídica

 Descriptors 

:   * distribució comercial
    * distribuïdor comercial
    * comerç interior
    * ajuda pública
    * formació en el lloc de treball
    * suport econòmic
    * petita i mitjana empresa

ORDRE de 15 de febrer de 2000, de la Conselleria d'Indústria i Comerç, per la qual es publiquen les línies de crèdit i l'import global màxim destinat a la concessió de les ajudes en matèria de formació comercial en el marc del Fons Social Europeu per a l'exercici 2000. [2000/F1316]
  
Amb data 29 de desembre de 1999 va ser publicada en el Diari Oficial de la Generalitat Valenciana l'Ordre de 22 de desembre de 1999, de la Conselleria d'Indústria i Comerç, per la qual es regulen les ajudes en matèria de formació comercial en el marc del Fons Social Europeu per a l'exercici 2000.
  
Després de la publicació de la Llei de Pressupostos de la Generalitat per al present exercici, i d'acord amb el que s'ha establit en l'article 47.11, Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública Valenciana, és procedent publicar les línies de crèdit que financen les esmentades ajudes, i també l'import global màxim que s'hi destina.
  
En virtut d'això, i de conformitat amb el que s'ha establit en la disposició addicional primera de l'Ordre de 22 de desembre de 1999, de la Conselleria d'Indústria i Comerç,
  
ORDENE
  
Article únic
  
Per a l'exercici 2000, i de conformitat amb el que s'ha establit en la Llei 10/1999, de 30 de desembre, de Pressupostos de la Generalitat Valenciana per a l'esmentat exercici, les ajudes establides mitjançant l'Ordre de 22 de desembre de 1999, de la Conselleria d'Indústria i Comerç (DOGV de 29 de desembre de 1999), en matèria de formació comercial en el marc del Fons Social Europeu, es finançaran a càrrec de la secció, el programa, la línia i l'import global màxim que a continuació s'indiquen:
  
Secció 11. Programa 622.10, Ordenació i Promoció Comercial.
  
Capítol IV. Línia 402/000/00 (codi comptable 148). Import global: 016.244.401 pessetes.
  
València, 15 de febrer de 2000
  
El conseller d'Indústria i Comerç,
Diari Oficial de la Generalitat Valenciana


Sumari del DOGV 3814, del 14-08-2000 (2000/6757)

Informació pública de la suspensió cautelar de llicències en relació a les alineacions interiors de l'avinguda de Francisco Cerdá, carrer del Violinista Matas, avinguda de l'Almaig i carrer del Pintor Josep Segrelles.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3814

Data del DOGV
:   14-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6757


Organisme emissor
:   Ajuntament d'Ontinyent

Tipus de document
:   Anunci

Informació pública de la suspensió cautelar de llicències en relació a les alineacions interiors de l'avinguda de Francisco Cerdá, carrer del Violinista Matas, avinguda de l'Almaig i carrer del Pintor Josep Segrelles. [2000/X6757]
  
El ple de l'Ajuntament d'Ontinyent, en la sessió ordinària del dia 22 de juny de 2000, va acordar aprovar la suspensió cautelar de llicències respecte de l'alineació interior de l'illa de cases configurada per l'avinguda de Francisco Cerdá, c/ del Violinista Matas, av. de l'Almaig i c/ del Pintor Josep Segrelles.
  
Per la qual cosa s'exposa al públic l'esmentada suspensió en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3866, del 27-10-2000 (2000/7623)

Informació pública de la baixa d'un procurador i l'obertura del termini de reclamacions previ a la devolució de la fiança.
--------------------------------------------------------------------------------------------------------------------------

### Dades del document

Número de DOGV
:   3866

Data del DOGV
:   27-10-2000

Secció del DOGV
:   IV. ADMINISTRACIÓ DE JUSTÍCIA - D) DEVOLUCIÓ D'AVALS O FIANCES A PROCURADORS

Número del document
:   2000/7623


Organisme emissor
:   Tribunal Superior de Justícia (TSJ)

Tipus de document
:   Anunci

Informació pública de la baixa d'un procurador i l'obertura del termini de reclamacions previ a la devolució de la fiança. [2000/Q7623]
  
Atés que així s'ha acordat pel president d'aquest Tribunal Superior de Justícia en l'expedient governatiu número 265/1991, que fa referència al procurador Ricardo Martín-Peñasco Vázquez, es fa saber:
  
Que en compliment del que s'estableix en l'article 25 i següents de l'Estatut General dels Procuradors dels Tribunals, que com a resultat d'haver causat baixa en l'exercici professional com a procurador dels tribunals el senyor Ricardo Martín-Peñasco Vázquez, al partit judicial de València, s'anuncia la baixa d'aquest i, per tal de procedir a la devolució de la fiança constituïda en el seu dia, s'obri un termini de sis mesos des de la publicació d'aquest anunci, a l'efecte de reclamacions.
Diari Oficial de la Generalitat Valenciana


Sumari del DOGV 3660, del 05-01-2000 (1999/10367)

Informació pública de l'estudi de detall de la parcel·la UR-1.1 del pla parcial Lloma Llarga del Pla General d'Ordenació Urbana de Paterna.
-------------------------------------------------------------------------------------------------------------------------------------------

### Dades del document

Número de DOGV
:   3660

Data del DOGV
:   05-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/10707


Organisme emissor
:   Fadesa Inmobiliaria, SA

Tipus de document
:   Anunci

Informació pública de l'estudi de detall de la parcel·la UR-1.1 del pla parcial Lloma Llarga del Pla General d'Ordenació Urbana de Paterna. [1999/X10754]
  
La mercantil Fadesa Inmobiliaria, SA, ha formulat un estudi de detall de la parcel·la UR-1.1 del pla parcial Lloma Llarga del Pla General d'Ordenació Urbana de Paterna, a l'empara del que estableixen els articles 52 i 53 en relació amb l'article 48, tots de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (Diari Oficial de la Generalitat Valenciana número 2.394, de 24 de novembre de 1994).
  
En aplicació del que estableix l'article 48.1.C) en relació amb l'article 46.3, ambdós de la referida llei, pertoca sotmetre l'estudi de detall esmentat amb tota la documentació annexa a informació pública pel termini de 20 dies hàbils, comptats a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant aquest termini els interessats en aquest procediment podran formular qualssevol al·legacions que els convinguen segons dret, tot això en els termes i condicions de l'esmentada Llei 6/1994. A aquest efecte, qualsevol interessat podrà consultar l'expedient dipositat a la notaria del senyor Miguel V. Castillo Nácher, situada a l'avinguda del País Valencià, número 21-23, de Paterna, els dies hàbils en horari de 10.00 a 14.00 hores.
  
Igualment es fa constar que qualsevol persona podrà comparèixer a la dita notaria per a obtindre, a costa seua, una còpia de l'acta de protocol·lització de l'estudi de detall i els documents que s'hi adjunten, o sol·licitar que se li exhibisca aquesta.
  
La referida documentació, així com l'expedient administratiu, es podran consultar als locals de l'Ajuntament de Paterna, els dies hàbils en idèntic horari.
  
Les al·legacions que, si es dóna el cas, foren formulades seran presentades davant de l'Ajuntament de Paterna.